རོན་ཁྲུན་ཧྥུའུ་ལ་མཇལ་འཕྲད་གནང་སྐབས་ཞི་ཅིན་ཕིང་གིས་གསུངས་རྒྱུར།ད་ལོ་ནི་ཀྲུང་གོ་དང་ཡོ་ནན་བར་དུ་ཁྱོན་ཡོངས་ཀྱི་འཐབ་ཇུས་གྲོགས་པོའི་འབྲེལ་བ་བཙུགས་ནས་ལོ་བཅུ་ལོན་པའི་ལོ་ཡིན་ལ།ཀྲུང་གོ་དང་ཡོ་ནན་རྒྱལ་ཁབ་གཉིས་ཀ་བཅོས་སྒྱུར་འཕེལ་རྒྱས་ཀྱི་གནད་འགག་དུས་སྐབས་སུ་གནས་ཡོད་པས།ཕྱོགས་གཉིས་ཀྱིས་རྒྱལ་ཁབ་གཉིས་ཀྱི་མི་དམངས་ཀྱི་རྩ་བའི་ཁེ་ཕན་གཞིར་བཟུང་སྟེ་མ་འོངས་གསར་གཏོད་དང་བབ་བསྟུན་མདུན་སྐྱོད་བྱས་ནས།ཕྱོགས་གཉིས་ཀྱི་འབྲེལ་བའི་ཐད་ནས་རྣམ་པ་གསར་བ་གསར་སྐྲུན་བྱེད་པ་དང་མདུན་སྐྱོད་ཀྱི་བགྲོད་ལམ་སྟེང་དུ་སྔར་ལས་འཕེལ་རྒྱས་སུ་འགྲོ་བར་ཇུས་འགོད་བཟང་བོ་བྱེད་དགོས།ཀྲུང་གོ་ཕྱོགས་ཀྱིས་སྔར་ལས་མང་པོའི་ཀྲུང་གོའི་ཁེ་ལས་ཡོ་ནན་ལ་སོང་སྟེ་ལས་གཞིའི་མཉམ་ལས་ཁྲོད་དུ་ཞུགས་པར་སྐུལ་འདེད་གཏོང་བ་དང་མཉམ་སྦྲེལ་མཉམ་མཐུད་ལ་ཤུགས་སྣོན་འདོད་ཡོད།ཕྱོགས་གཉིས་ཀྱིས་མཉམ་དུ་འབད་བརྩོན་བྱས་ཏེ།མཚོ་ཐོག་གི་ཞི་བདེ་བརྟན་འཇགས་སྲུང་སྐྱོབ་བྱེད་པ་དང་མཚོ་ཐོག་གི་མཉམ་ལས་རྒྱ་བསྐྱེད་པར་སྐུལ་འདེད་གཏོང་དགོས་ཟེར།